વિજાપુર તાલુકા દૂધ ઉત્પાદક હીત રક્ષક સમિતિ દ્વારા તાલુકાની દૂધ મંડળીઓના પ્રમુખો, મંત્રીઓ અને દૂધ ઉત્પાદકોની જંગી જાહેર સભા એપીએમસી શાક માર્કેટના મેદાનમા યોજાઇ હતી. જેમાં દૂધ સાગર ડેરીના સંચાલકો દ્વારા ડેરીમાં ચાલતા બેફામ ભ્રષ્ટાચાર, ખોટાખર્ચાઓ, વિપુલ ચૌધરી પાસેથી ૨૨.૫૦ કરોડની વસુલાત મુદ્દે મંડળીઓ ઉપર કરાવાતા ખોટા ઠરાવ અને ખોટી સહીઓ તેમજ પશુપાલકોને દૂધના ઓછા ભાવ, ઓછો ભાવ વધારો અને સાગરદાણના વધુ ભાવ, રાજસ્થાન ખાતેથી જરૂરીયાત સિવાય મોટા જથ્થામાં દૂધ ખરીદી કરી બનાવાતા પાવડરના કારણે જીલ્લાના મુળ દૂધ ઉત્પાદકોને કરોડો રૂપિયાના થતા નુકસાન વગેરે મુદ્દે રેલી કાઢી નાયબ મામલતદાર પંડિતને આવેદનપત્ર આપ્યું હતુ.